Po'pocheño Jesúspa' alla toma'ntaterranet po'poñonet̃ . Ñeñt̃pa' añ toma'ntatanet Yompor po'cohuenña att̃o atarr ayochreshat̃tena ña , ñeñt̃ñapa' atarr aye'choc̈hen . Ñeñt̃pa' atet̃ toma'ntatanet ñerra'mrrat̃e' shonte' quelle ñeñt̃ e'potaret̃tetsa e'ñe patso . Ñeñt̃ña quelle puesheñarr yacmapa' machayot̃ach entos . O'ña entuepa' o' alla pampa'ner ñañapa' o' ahuerr e'ñe pocsheñesha' allent̃a pomhuahuerran ora ñeñt̃ allpon echyen allochñapa' att̃och echan quelle alloch rañt̃errana ñeñt̃ patser allo'tsen quelle . Att̃ochña ganam̃perrana atarr shonte' quelle ñeñt̃ atarr ye'chena .
